Informējam, ka no Pārtikas un veterinārā dienesta (turpmāk - PVD) ir saņemta vēstule, ka no 2018.gada 3.septembra ir uzsākta lapsu un jenotsuņu kārtējā vakcināciju pret trakumsērgu. Līdzīgi kā iepriekšējos gados vakcīnas tiek izvietotas ar lidaparātu palīdzību.

 Vakcinācijai tiek izmantota dzīva novājināta trakumsērgas vīrusa vakcīna SAD BERN MSV Bio 10 celmu saturoša vakcīna “Lysvulpen por.a.u.v”. Vakcīna šķidrā veidā ir ievietota folijas kapsulā, kas iestrādāta barības apvalkā. Ēsma izskatās kā brūngans kubiks, kas nedaudz mazāks par sērkociņu kastīti. Vakcīnas tiek izvietotas vienmērīgi Latvijas austrumu daļā 19 245 km2 platībā, uz 1 km izsviežot 20 – 25 vakcīnas ēsmas ar 500 metru atstarpi starp lidojumu joslām. Pēc PVD sniegtās informācijas vakcīna nav bīstama ne cilvēkiem, ne apkārtējai videi, tomēr, lai izslēgtu jebkādu risku, nepieciešams ievērot piesardzības pasākumus un gadījumos, kad vakcīna nonākusi uz gļotādas vai brūcē, cilvēkam nepieciešama antirabiskā palīdzība atbilstoši vakcīnas “Verorab” lietošanas instrukcijai, kura ir pieejama Zāļu valsts aģentūras mājas lapā: https://www.zva.gov.lv/zaluregistrs/?iss=1&lang=lv&q=verorab&ON=&SN=&NAC=on&RN=&ESC=on&AK=&SAT=on&RA= &DEC=on&LB=&PIM=on&MFR=&MDO=

 Ja ir nepieciešama papildus informācija, lūdzam sazināties ar Slimību profilakses un kontroles centra Infekcijas slimību uzraudzības un imunizācijas nodaļas epidemioloģi Antru Bormani, tālr. 67081596